**Magyardombegyház Község Önkormányzat Képviselő-testületének**

**4/2017. (III.29.) önkormányzati rendelete**

**a helyi környezet védelméről, a közterületek és ingatlanok rendjéről, a település tisztaságáról szóló 3/2007. ( II.15.) önkormányzati rendelet módosításáról**

Magyardombegyház Község Önkormányzat Képviselő-testülete a hulladékról szóló 2012. évi CLXXXV. törvény 35. §-ában , 88. § (4) bekezdésében, 91. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontjában meghatározott feladatkörében eljárva a következőket rendeli el:

**1.§**

Magyardombegyház Község Önkormányzat Képviselő-testületének a helyi környezet védelméről, a közterületek és ingatlanok rendjéről, a település tisztaságáról szóló 3/2007. (II.15.) önkormányzati rendelete (továbbiakban: R.) 13.§ (1) bekezdése helyébe a következő rendelkezés lép:

„(1)Magyardombegyház Község Önkormányzata (a továbbiakban: Önkormányzat) a hulladékról szóló 2012. évi CLXXXV. Törvény 36. § (1) bekezdésében foglaltak alapján a hulladékgazdálkodási feladatainak ellátása érdekében – több helyi önkormányzattal közösen – társulást hozott létre, Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás (a továbbiakban: DAREH Önkormányzati Társulás) elnevezéssel. Az Önkormányzat Képviselő-testülete döntést hozott a Magyarország helyi önkormányzatairól szóló 2011. évi CLXXXIX. Törvény 13. § (1) bekezdés 19. pontja szerinti hulladékgazdálkodási kötelező önkormányzati feladat- és hatáskörének – ide nem értve a rendeletalkotási kötelezettséget – a DAREH Önkormányzati Társulás részére történő átadásáról, amely döntése 2017. április 1. napjától hatályos. A DAREH Önkormányzati Társulás a közszolgáltatással kapcsolatos feladatokat az egyszemélyes tulajdonában álló nonprofit gazdasági társasággal, a DAREH BÁZIS Hulladékgazdálkodási Nonprofit Zártkörűen Működő Részvénytársasággal (a továbbiakban: Közszolgáltató) kötött hulladékgazdálkodási közszolgáltatási szerződés útján – esetlegesen együttműködő partner vagy alvállalkozók bevonásával – látja el. ’’

**2.§**

Az R. 13.§-a a következő (2a) bekezdéssel egészül ki:

„(2a) A hulladék szállításának minimális gyakorisága:

1. vegyes hulladék esetében heti egyszeri alkalom;
2. zöldhulladék esetében évi tizennégy alkalom, amely során a szolgáltatást januárban két alkalommal, április 1. napjától november 30. napjáig összesen tizenkettő alkalommal biztosítani kell;
3. elkülönítetten gyűjtött csomagolási hulladék (papírhulladék, valamint műanyag és fém csomagolási hulladék) esetében havi egyszeri alkalom;
4. hulladékgyűjtő szigetekről az elkülönítetten gyűjtött papírhulladék, valamint üveg, műanyag és fém csomagolási hulladék kétheti egyszeri alkalom.”

**3.§**

Az R. 13.§ (3) bekezdése helyébe a következő rendelkezés lép:

,, (3) A lomtalanítás szabályai:

a) a Közszolgáltató évente egyszer, előzetes időpont egyeztetés alapján köteles az ingatanok részére biztosítani a lomhulladék közvetlen átvételét;

b) a Közszolgáltató legalább évente egyszeri alkalommal köteles lomtalanítási akciót szervezni, és a lomhulladék elszállítását biztosítani;

c) a Közszolgáltató a lomtalanítási akció pontos idejéről a lakosságot szórólap kiküldésével és hirdetmény útján tájékoztatja;

d) a hulladékot az ingatlanhasználó a Közszolgáltató által megjelölt időpontban helyezheti ki elszállítás céljából arra a helyre, amelyet a Közszolgáltató előzetesen megjelölt;

e) az elszállítandó hulladékot úgy kell elhelyezni a közterületen, hogy az a jármű és gyalogos forgalmat ne akadályozza, a zöldterületeket és a növényzetet ne károsítsa, ne járjon baleset vagy károkozás veszélyének előidézésével;

f) a közszolgáltatás keretében a Közszolgáltató kizárólag a lakosságnál, a háztartásokban képződött, de a rendszeres hulladékszállításra használatos gyűjtőedényekben el nem helyezhető nagydarabos, lomhulladékot szállítja el;

g) lomtalanítás keretében a Közszolgáltató nem szállítja el az alábbi hulladékfajtákat:

ga) vegyes hulladék,

gb) zöldhulladék,

gc) elkülönítetten gyűjtött papírhulladék, valamint műanyag, fém és üveg csomagolási hulladék,

gd) építési és bontási hulladék,

ge) gumiabroncs hulladék,

gf) gépkocsi roncs, vagy termékként tovább nem használható jármű,

gg) az ipar, mezőgazdaság vagy szolgáltatási tevékenység során képződött hulladék,

gh) veszélyes hulladék,

gi) elektronikai hulladék. ,,

**4.§**

Ez a rendelet 2017. április 1. napján lép hatályba.

Magyardombegyház, 2017. március 28.

Dús Ildikó Gácsér Béla

polgármester jegyző

**Záradék:** a rendelet kihirdetve 2017. március 29. napján.

Gácsér Béla

jegyző